"This is It" sai lõpuks vaadatud, kinoekraanil...ja MJ oligi imeline, täpselt nii nagu ma arvasin. Ma suutsin umbes kaheks tunniks ära unustada, et see suurepärane inimene, artist ja muusik on meie seast läinud.  Ebaõiglane.  Ja need jalad....Michael kohe oskas end muusikaga ühte viia, ka viiekümneselt oli ta tasemel.  Mainimata ei saa jätta ka seda, et ta esitas kõiki laule lives. MJ hääl läheb hinge. Minule vähemalt. Ta on  lihtsalt nii siiras, nii isetu (taas ei suuda ma kirjutada minevikuvormis, harjumatu). Vokaalselt oli kõik ülihea, ausalt.  Eriefektid olid vapustavad - kümnest mehest tehti 1100, meeletu tulevärk, 3D videolõigud, lavalt ei puudunud ka buldooser.  "This is It" oleks olnud kõike, mida MJ lootis. Seiklus, mida keegi ei unustaks. MJ pidas asja põhisõnumiks armastust, meie planeedi päästmist. Minu meelest esindas (tegelikult esindab jätkuvalt) Michael neid mõtteid kogu oma olemusega.  Miss him.